Morné Steyn klaar met die Bulls | Nuus24
Morné Steyn klaar met die Bulls
Kaapstad – Die Springbok-losskakel Morné Steyn gaan die Bulls verlaat wanneer sy kontrak aan die einde van vanjaar se Super-rugbyseisoen verstryk.Steyn se agent, Johan van Greune, het Dinsdag aan Eyewitness News bevestig dat sy kliënt se waarskynlike bestemming die Franse klubspan Stade Francais sal wees.Van Greune het gesê die losskakel sal egter steeds beskikbaar wees om vir die Springbokke te speel.
"Morné het met Heyneke gepraat, hulle het dit bespreek. Natuurlik is dit moeilik vir Heyneke om enige beloftes te maak. En dit is een van die redes hoekom Morné gekies het om na Frankryk te gaan. Dit maak die deur oop om in die toekoms vir die Springbokke te speel."
Van Greune het egter bygevoeg dat daar nog geen kontrak geteken is nie. "Daar is 'n kontrak op die tafel en ons wag nog vir die papierwerk. Die finale besluit om na Stade Francais te skuif moet ook nog deur Morné gemaak word. Sy kontrak met die Bulls is tot die einde van die jaar." Lees die volledige artikel hier.Vir die jongste sportnuus volg Nuus24Sport op Twitter.